Skuts presteer by WP-Posliga
Geskep op 23 August 2017
Tydens die WP-Posliga kompetisie het die o/21 Sportergeweerspan van Uppies `n goue medalje verower. Die span bestaan uit Elné du Toit, Francois du Plessis, Juan Steenkamp en JP Smith.
By die individuele inskrywings het Hoërskool Upington se skut ook goed gevaar. Elné kry brons en Francois kry goud.
JP Smith, Juan Steenkamp, Francois du Plessis en Elné du Toit.
Uppie–skuts in SA Spanne
Die volgende Uppie-skuts kry SA spanne en gaan 29 September – 6 Oktober aan die SA-kompetisie te Newcastle in KZN deelneem:
A-Span: o/21 Sportergeweer Elné du Toit
A-Span: o/16 Sportergeweer Francois du Plessis
A-Span: o/21 Veergeweer Rian Loots
B-Span: o/21 Veergeweer Jano Theron
B-span: o/16 Veergeweer Tertia van Sittert
Francois du Plessis ontvang ook die beker vir die beste o/16 Sportergeweerskut.
Elné du Toit ontvang die beker vir die beste o/21 Sportergeweerskut.
Agter: JP Smith, Francois du Plessis, Rian Loots, Jano Theron en Juan Steenkamp
Voor: Tersia van Sittert en Elné du Toit
Uppie-skuts in VSA
Drie van Hoërskool Upington se leerders het tydens 12 to 31 Julie in Denver, Colorado gaan deelneem. Die drie leerders: Elné du Toit, Francois du Plessis en Juan Steenkamp het baie goed gevaar.
Elné du Toit kry goud vir dogters.
Francois du Plessis kry goud vir seuns.
Juan Steenkamp, Elné du Toit en Francois du Plessis
`n Fees van Koor!
Die 7de Uppies-Koorfees het vanjaar plaasgevind op 21 Augustus 2017. Vanjaar was seker nog die beste en grootste ooit.
Die Rooiduin ATKV-tak, o.l.v. Amorine Strydom, het ook `n bydrae gelewer. Hul het vir Deidre le Hanie, die nuwe besturende direkteur van die ATKV, genooi en sy het haar behoorlik aan Upington voorgestel.
Die kore wat deelgeneem het aan die glansgeleentheid was:
Laerskool Oranje-Noord Junior Koor
Voorbereidingskool Fanie Malan
Laerskool Oranje-Noord Senior Koor
Primêre Skool op die Voorpos
Elke koor het sy beste gelewer en die gehoor was elke keer opnuut verras met die talent van ons kinders.
`n Groot dank moet ook gaan aan die koorleiers en begeleiers. Hul moeite met die kinders maak dat dié tipe talente te voorskyn kom en hul haal die beste uit die kinders uit. Van die flambojante Mnr. Visser wat die gehoor “uittrap” omdat hulle op verkeerde tyd handeklap tot mev. Sunet Louw wat feitlik by al die kore betrokke is.
Aan die einde van die aand, het die Rooiduintak alle ATKV-onderwysers vereer met `n diploma terwyl hul `n heerlike glasie sjerrie in die pragtige Gerhard Beukes Kultuursentrum gedrink het.
Die aand is afgesluit met 'n massakoor waaraan ongeveer 350 leerders deelgeneem het.
Die aand is opgedra aan mev. Nanda Basson uit dankbaarheid vir haar bydrae tot musiek en koorsang in Upington.
Laerskool Oranje-Noord se jaarlikse hokkiedag
Geskep op 22 August 2017
Tydens Laerskool Oranje-Noord se jaarlikse hokkiedag op Saterdag, 19 Augustus, het van ons Uppie hokkiekinders as skeidsregters opgetree. Hierdie leerders het Uppies se naam hoog gehou deur hul regverdigheid en gedrag. Uppies is werklik trots op hul!
Baie dankie aan Laerskool Oranje-Noord vir die geleentheid om deel te kon wees van hierdie dag!
Komende Saterdag sal daar weer 'n groep as skeidsregters optree tydens Op die Voorpos se jaarlikse hokkiedag!
Leerder presteer in atletiek
Uppies kan spel!!
Interjol op sy beste!
... en so vorder Interjolweek!